Diari Oficial de la Generalitat Valenciana


Sumari del DOGV 6821, del 18-07-2012 (2012/6701)

Notificació de resolució sobre declaració d'interés comunitari. Expedient número DIC-06/0736 Granja de Rocamora.
----------------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6701


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-06/0736 Granja de Rocamora. [2012/6701]  
Com que han resultat infructuoses les gestions realitzades per a efectuar la notificació dirigida a Ricardo Giménez Samper, en representació de The War Paintball, CB, en el domicili que figura en la seua sol·licitud de declaració d'interés comunitari per a la implantació de l'activitat de guerra de pintura a Granja Rocamora, d'acord amb el que preveu l'art. 59 de la Llei de Règim Jurídic de les Administracions Públiques, es porta a efecte pel present edicte.  
Acte que es notifica:  
El conseller de Medi Ambient, Aigua, Urbanisme i Habitatge i vicepresident tercer del Consell, amb data 8 d'octubre de 2010, va adoptar la resolució que es transcriu a continuació:  
«Vist l'expedient promogut per The War Paintball, CB, de sol·licitud de declaració d'interés comunitari per a una activitat de guerra de pintura, en la parcel·la 173 del polígon 2 del municipi de la Granja de Rocamora, i de conformitat amb els següents antecedents de fet  
1. Amb data 4 d'octubre de 2006 l'Ajuntament de la Granja de Rocamora va remetre a esta Conselleria sol·licitud del promotor The War Paintball, per a l'obtenció de declaració d'interés comunitari per a una activitat de guerra de pintura, en la parcel·la 173 del polígon 2 del municipi de la Granja de Rocamora.  
2. Posteriorment, en data 1 de febrer de 2007, es trasllada al promotor la sol·licitud de determinada documentació. En la dita petició se li requerix perquè amplie la documentació aportada inicialment i per a això se li concedix un termini de tres mesos, D'acord amb el que preveu l'article 92 de la Llei 30/1992, de Règim Jurídic de les Administracions Públiques i del Procediment Administratiu Comú, advertint-li que, transcorregut este termini sense haver esmenat les qüestions indicades es procedirà a declarar la caducitat i l'arxiu de l'expedient.  
  
La notificació a l'interessat del requeriment de caducitat va tindre lloc de conformitat amb allò que disposa l'article 59 de la Llei 30/33 DNVDG-RUT, no constant fins a la present data que este haja efectuat cap actuació tendent a la presentació de la dita documentació.  
  
3. El Servici Territorial d'Urbanisme d'Alacant emet un informe en data 9 de setembre de 2010 proposant la caducitat de la present declaració d'interés comunitari i l'arxivament de les actuacions.  
4. En data 1 d'octubre de 2010, el Servici de Coordinació Territorial de la Direcció General d'Urbanisme emet un informe respecte al present expedient.  
Fonaments de dret  
1. Disposa expressament l'article 92 de l'esmentada Llei 30/1992 que: «En els procediments iniciats a sol·licitud de l'interessat, quan es produïsca la seua paralització per causa imputable a este, l'Administració li advertirà que, transcorreguts tres mesos, es produirà la caducitat d'este. Consumit este termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions i es notificarà a l'interessat. Contra la resolució que declare la caducitat escauran els recursos pertinents».  
Tenint en compte, a més, que, en el cas present, no concorren raons d'interés públic que obliguen esta Administració a resoldre, escau declarar caducat el procediment instat i acordar l'arxivament de les actuacions, de conformitat amb el que disposa l'esmentat article.  
  
En efecte, la caducitat del procediment constituïx una manera de finalització del procediment -article 87 de la Llei 30/1992- que tendix a evitar la seua tendència indefinida i la inseguretat jurídica que això implica. A més, la caducitat opera de manera automàtica i ha de ser apreciada d'ofici, actuant ope legis, al constituir una institució que garantix el principi de seguretat jurídica.  
2. De conformitat amb el que disposa l'article 42.1 en relació amb els articles 87.1 i 92.1 de l'esmentada Llei 30/1992, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
3. D'acord amb el que disposa l'art. 37.1 de la Llei 10/2004, de la Generalitat, de 9 de desembre, de Sòl no Urbanitzable, en relació amb l'article 6.e) del Decret 162/2007, de 21 de setembre, que aprova el reglament dels òrgans territorials i urbanístics de la Generalitat, la competència per a l'aprovació de les declaracions d'interés comunitari, escau al conseller de Medi Ambient, Aigua, Urbanisme i Habitatge.  
  
Per tot això, vistos els antecedents exposats, així com els preceptes legals mencionats i la resta de de general i pertinent aplicació, i fent ús de les atribucions conferides pel Decret 139/2009, de 18 de setembre, del Consell, pel qual s'aprova el reglament orgànic i funcional de la conselleria amb competències en matèria d'urbanisme, resolc:  
  
  
Únic  
Declarar caducat el procediment administratiu relatiu a l'expedient instat per The War Paintball, CB, per a una activitat de paint ball, en la parcel·la 173 del polígon 2 del municipi de la Granja de Rocamora i ordenar l'arxivament de les actuacions, atés que no hi ha tercers que s'hagen personat en este, ni implica la seua tramitació qüestions d'interés general, i sense perjuí del seu dret de reproduir novament la seua sol·licitud en el moment que ho estime convenient.  
Contra la present resolució, que esgota la via administrativa, podrà interposar-s'hi recurs de reposició davant de el conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb allò que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.